**Referat – Vandel Borgerforening**

Onsdag d. 06.11.2014

Fremmødte: Karen, Margret, Kristian K., Janni, Jess, Kristian B. og Ricky

**Fordeling af roller i den nye bestyrelse:**

Janni K. Nielsen (formand)

Kristian Kristensen (næstformand)

Karen S. Hellerup (kassér)

Margret D. Bjarnadóttir (sekretær)

Jess (bestyrelsesmedlem)

**Medlemskort:**

Vi laver flyers til alle husstande i byen, hvori der blandt andet står info omkring indbetaling til medlemskort, hvornår vi vil stå i Brugsen og sælge dem, og at det derefter er muligt at købe dem på Kroen. Derudover skal vi have gjort opmærksom på fordelene ved at være medlem såsom billig leje af telt, pølsevogn og gratis lån af grill. Vi vil i år også trække lod blandt medlemmerne, hvor der 12 gange i løbet af året kan vindes to flasker vin – sponseret af Vandel Kro.

Vi vil prøve at bestille medlemskort gennem VistaPrint i år for at spare penge – dette ordner Janni.

**Arrangementer:**

Vi planlægger det årlige fakkeloptog, som er d. 30.11.2014 kl. 16.30 ved museet. Kristian B. henter juletræ, Karen sørger for fakler, knæklys og sange. Som tak til Tage for jultræ har vi valgt at forære ham et medlemskab samt et gavekort til Vandel Kro. Info om fakkeloptog vil blive slået op på hjemmesiderne samt i Brugsen.

**Banko:**

Der mangler borde på kroen til det stigende antal deltagere om mandagen – Kristian B. henter 3 af Borgerforeningens borde oppe på skolen.

**Flag på Randbølvej:**

Janni har været i kontakt med beboerne på Randbølvej 51, som er trætte af at det ser så slidt ud på deres hjørne med Borgerforeningens flagstænger. Da disse bliver brugt meget lidt, har vi besluttet at fjerne dem.

**Leje af telt:**

Karen vil tjekke hvor stor Borgerforeningens selskabstelt egentlig er, og dermed hvad en rimelig pris for leje af den vil være.

**Julebanko:**

Mandag d. 15.12.2014 – Bestyrelsen samt et par frivillige uddeler de sædvanlige sponsorer og prøver at få nogle præmier herfra.

Næste møde: Torsdag d. 22.01.2015 kl. 19.30 på Kroen.